Diari Oficial de la Generalitat Valenciana


Sumari del DOGV 4603, del 07-10-2003 (2003/10451)

Informació pública de la modificació puntual número XV del Pla General d'Ordenació Urbana, espais dotacionals de la partida de Montaner.
----------------------------------------------------------------------------------------------------------------------------------------

### Dades del document

Número de DOGV
:   4603

Data del DOGV
:   07-10-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/10851


Organisme emissor
:   Ajuntament de Xàbia

Tipus de document
:   Anunci

Informació pública de la modificació puntual número XV del Pla General d'Ordenació Urbana, espais dotacionals de la partida de Montaner. [2003/F10341]
  
El Ple de la corporació, en data 31 de juliol de 2003, va adoptar, entre altres, l'acord següent:
  
«Punt 14.28. Dictamen relatiu a la informació pública de la modificació puntual número XV del Pla General d'Ordenació Urbana, espais dotacionals de la partida de Montaner.
  
Es dóna compte de l'expedient tramitat per a l'aprovació del projecte de modificació puntual número XV del Pla General d'Ordenació Urbana, espais dotacionals de la partida de Montaner, promogut per l'Ajuntament de Xàbia, i redactat per l'arquitecte Francisco José Catalá Pérez.
  
Vist l'informe emés per l'arquitecte municipal, senyor Morera, de 16 d'abril de 2003, que assenyala que l'objecte de la modificació és l'ordenació de sòl d'equipament dotacional previst en el Pla General d'Ordenació Urbana, de manera que s'agrupen en una única illa dotacional les actuals tres illes d'equipament dotacional. Se suprimix la qualificació viària prevista en el pla, favorable a la proposta, sense perjudici que se sol·licite informe a les administracions sectorials amb competència en la matèria: Conselleria d'Educació i Cultura i Conselleria de Sanitat.
  
Atés que en la Llei 6/1994, de 15 de novembre, Reguladora de l'Activitat Urbanística, es propugna un sistema flexible de planejament que possibilita les modificacions del planejament general instrumentant un mecanisme de modificació amb fortes garanties legals i un procediment idèntic al de l'aprovació.
  
Atés que l'article 145 del Reglament de Planejament de la Comunitat Valenciana, aprovat pel Decret 201/1998, de 15 de desembre, establix que els plans generals o les seues modificacions han de ser redactades i subscrites per tècnics competents al servici de l'administració o contractats per esta.
  
Até que, en trobar-nos davant d'una modificació del Pla General d'Ordenació Urbana vigent a Xàbia, es d'aplicació el que s'establix en l'article 55.1 de la Llei 6/1994, de 15 de novembre, que determina que el canvi o substitució de determinacions en els plans i programes exigix complir el mateix procediment legal previst per a la seua aprovació, procediment en este cas regulat en l'article 38 de la Llei Reguladora de l'Activitat Urbanística.
  
Atés que l'article 57.1.B) de la llei indicada més amunt i 152.2 del reglament determina que el sotmetiment a informació pública dels plans determinarà, per si mateix, la suspensió de l'atorgament de llicències en aquelles àrees del territori objecte del projecte de planejament exposat al públic de què les noves determinacions suposen modificació del règim urbanístic vigent.
  
Vist l'informe jurídic favorable de data 26 de maig de 2003, emés per la tècnica d'administració general, Alicia Ferrándiz Casal.
  
Promogut el debat, Vicent Chorro assenyala que està d'acord amb la modificació, ja que es pretén procurar una major flexibilitat a les actuacions públiques en la parcel·la dotacional, per la qual cosa votarà a favor, però no per a donar suport a la construcció de la macroguarderia municipal. Ja que com és sabut en la campanya electoral el seu grup va defendre que les guarderies es construïren més pròximes als diferents nuclis de població.
  
De conformitat amb el dictamen emés per la Comissió Informativa d'Urbanisme i Disciplina, de data 15 de juliol de 2003, la corporació municipal, per unanimitat dels assistents, que representa el vot favorable de més de la meitat del nombre legal de membres de la corporació, acorda:
  
Sotmetre a informació pública la modificació puntual número XV del Pla General d'Ordenació Urbana, espais dotacionals de la partida de Montaner, promoguda per l'Ajuntament de Xàbia, projecte redactat per l'arquitecte Francisco José Catalá Pérez, per un termini d'un mes, mitjançant la publicació en el Diari Oficial de la Generalitat Valenciana, al tauler d'edictes i en un diari no oficial d'àmplia difusió a la localitat.»
  
Cosa que es fa pública perquè se'n prenga coneixement general.